ร้าน espresso the dark ร้านกาแฟรถตู้เก๋ๆ 
ร้านนี้ มีเจ้าของที่เคยได้ยินมาว่าเรียนเกี่ยวกับ
คณะเกษตรที่ มช. เป็นรุ่นแรกๆที่ศึกษาเกี่ยวกันเมล็ดกาแฟ
อย่างจริงจัง เรียกได้ว่า เป็นคนกลุ่มแรกที่รู้จักเมล็ดกาแฟ
อย่างลึกซึ้ง สามารถแยกออกได้ว่าเป็นเมล็ดพันธุ์แบบใด 
และ เป็นการคั่วในระดับไหน ทำให้กาแฟรถตู้ร้านนี้มีเอกลักษณ์
ของรสชาติกาแฟที่ไม่เหมือนที่อื่นค่ะ 

สำหรับเมล็ดกาแฟของที่ร้านนี้จะเอามาเบลนเองทั้งหมดเลยค่ะ 
จะมีหลายตัวและกาแฟทั้งหมดก็จะมาจากภาคเหนือของไทย
นี่ละคะ 

เครื่องชงกาแฟของร้านนี้จะเป็นแบบคันโยกสองหัว 
แต่เป็นเครื่องที่สั่งทำพิเศษเพราะว่าเป็นรถตู้เปิดท้าย 
มีเนื้อที่ที่จำกัด สำหรับรสชาติของกาแฟ 
ในส่วนของกาแฟร้อนจะเป็นแบบติดอมเปรี้ยวเล็กๆ 
ถ้าใครไม่ชอบกาแฟรสชาติเปรี้ยวอาจจะไม่ถูกปาก 
แต่สำหรับคนที่ชอบทานนั้น จะชุ่มคอมากๆ กาแฟหอมในปาก
แบบว่านานมากกกก นั่งคุยกับเจ้าของร้านตั้งเป็นชั่วโมง 
พอจะกลับบ้านยังมีกลิ่นกาแฟหอมในปากในคอเลยค่ะ 

แต่สำหรับกาแฟเย็นนั้นไม่ได้ทานค่ะ เพราะแต่ละรสชาติความ
ชอบของแต่ละคนไม่เหมือนกันอยู่แล้ว
แต่ก็เห็นคนแวะเวียนมาซื้อกาแฟเย็นอยู่เหมือนกันค่ะ 
ร้านนี้จะเด่นที่กาแฟร้อน ที่ควรลองค่ะ เสียดายขนมไม่มีเลย 
ร้านจะเป็นรถตู้ ตั้งหน้าหน้าธนาคาร แต่แถวๆนั้นจะมีร้าน
แบบนี้หลายร้านเลยค่ะ ร้านนี้ถ้าวิ่งมาจากเส้นสวนดอก
จะเป็นร้านแรกเลยค่ะ